1.7.2003 Den Europæiske Unions Tidende L 162/77 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2003/484/FUSP af 27. juni 2003 om gennemførelse af fælles holdning 2003/280/FUSP til støtte for den effektive gennemførelse af Den Internationale Krigsforbryderdomstol vedrørende det Tidligere Jugoslavien (ICTY)'s mandat RÅDET FOR DEN EUROPÆISKE UNION HAR — under henvisning til Rådets fælles holdning 2003/280/FUSP af 16. april 2003 til støtte for den effektive gennemførelse af ICTY's () mandat, særlig artikel 2, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Rådets fælles holdning 2003/280/FUSP vedtog foran- staltninger for at begrænse indrejse i eller transit gennem medlemsstaternes område for enkeltpersoner, som er involveret i aktiviteter, der hjælper personer på flugt til fortsat at unddrage sig retsforfølgning for forbrydelser, for hvilke ICTY har rejst tiltale over for disse personer. (2) — Efter henstilling fra den høje repræsentant for Bosnien- Hercegovinas kontor bør flere personer omfattes af disse foranstaltninger — () EUT L 101 af 23.4.2003, s. 22. TRUFFET FØLGENDE AFGØRELSE: Artikel 1 Listen over personer i bilaget til fælles holdning 2003/280/ FUSP erstattes med listen i bilaget til nærværende afgørelse. Artikel 2 Afgørelsen har virkning fra datoen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 27. juni 2003. På Rådets vegne G. PAPANDREOU Formand